## dachser_inteligent_logistics

Tlačová správa V Bratislave, 27. 2. 2020

**Budeme sa sústrediť na efektivitu logistických procesov**

**Rozhovor s: Roman Stoličný, Country Manager Liegl & DACHSER.**

**Maďarská ekonomika zažíva silný rast. Vysoká súkromná spotreba v spojení s nadpriemerným rastom investícií je hnacou silou domáceho dopytu. Ale sú tu aj riziká, vrátane nedostatku kvalifikovaných pracovných síl a neistoty na dôležitých exportných trhoch. Spýtali sme sa Romana Stoličného, ​​Country Managera spoločnosti Liegl & DACHSER, ako sa v Maďarsku darí a aké sú tu výzvy a príležitosti.**

**Pán Stoličný, Liegl & DACHSER vlani oslávila svoje 20. výročie. Ako sa spoločnosť v priebehu rokov vyvíjala?**

Páni Engelbert Liegl a Zsolt Bognár založili maďarskú spoločnosť po názvom Liegl Transport Kft. v roku 1990. V roku 1999 bola vytvorená joint venture Liegl & DACHSER. Po dvadsiatich rokoch fungovania má spoločnosť dobré meno a vymanila sa z okruhu malých a stredných spoločností. A to nie len na základe úspešného pôsobenia jej deviatich pobočiek, ale tiež vďaka skutočnosti, že sa spoločnosť stala plnohodnotnou súčasťou medzinárodnej siete DACHSER a túto flexibilitu môžeme prenášať aj smerom k našim lokálnym zákazníkom. Pre nás je najväčšie ocenenie to, že s nami naši najväčší zákazníci spolupracujú už niekoľko rokov.

**Ako by ste všeobecne opísali súčasnú ekonomickú situáciu v Maďarsku a aká je tu situácia v logistike?**

Maďarská ekonomická situácia je veľmi pozitívna. Logistické investície pokračujú v celej krajine, čo ďalej zvyšuje ekonomický rast. Liegl & DACHSER v uplynulých dvadsiatich rokoch prešiel rýchlym vývojom. Patríme k tým najväčším hráčom v Maďarsku, či už porovnávame obrat, profit alebo skladové kapacity. A pretože DACHSER je jedným z popredných logistických poskytovateľov v Európe, naším cieľom je zaujať v Maďarsku prvé miesto.

**Čo bude najnáročnejšou výzvou pre logistické odvetvie v Maďarsku v nasledujúcich rokoch?**

Okrem všeobecného nedostatku pracovných síl, bude podľa mňa narastať dôležitosť úrovne vzdelania a mäkkých zručností, a to najmä v pozemných prepravách. Vodiči sú pre zákazníkov tvárou spoločnosti, takže ich správanie musí byť primerané a musia mať tiež jazykové a IT znalosti. Preto je dôležité poskytnúť im vysoko kvalitné vybavenie, logistické riešenia, mzdy a vzdelávanie. V našom obchodnom modeli považujeme vodičov za našich partnerov, často sa od nich dozvedáme dôležité informácie, takže komunikácia medzi nami je veľmi dôležitá.

Ďalšou výzvou je rozvoj infraštruktúry v Maďarsku, ktorý nedrží krok s kvantitatívnym nárastom a požiadavky na kvalitu prichádzajúcimi z trhu, napríklad nariadenie pre ochranu životného prostredia. My nielenže musíme spĺňať tieto nariadenia, ale musíme ich tiež implementovať do nášho obchodného modelu s dostatočným predstihom a optimalizovať podľa toho naše procesy. Často sa meniace nariadenia vlády a ďalších orgánov, a to pokojne i v priebehu roka, majú tiež vplyv na dôležité skupiny našich zákazníkov, napríklad na automobilový priemysel. Preto tiež venujeme pozornosť optimalizácii nákladov a vyvíjame pre našich zákazníkov konkurencieschopné riešenia.

**Aké služby ponúka Liegl & DACHSER v Maďarsku?**

Ponúkame všetky štandardné logistické služby pre prepravy, skladovanie a služby s pridanou hodnotou, pre pozemnú, ale aj leteckú a námornú prepravu a tiež pre logistiku potravín. Navyše poskytujeme DACHSER odborové riešenia DIY-Logistics a DACHSER Chem-Logistics. Napríklad v roku 2006 sme v Pilisvörösváre vybudovali jeden z najväčších a najmodernejších skladov pre nebezpečný tovar.

**Aké sú vaše ciele pre tento rok? Kam Liegl & DACHSER smeruje?**

Mojím primárnym cieľom je udržať excelentné hospodárske výsledky spoločnosti a ďalej posilňovať jej pozíciu na maďarskom trhu. Preto sa budeme sústrediť na zvyšovanie efektivity logistických procesov. Tiež plánujeme otvorenie nových priamych liniek zbernej služby, ktoré doplnia súčasných 15 liniek, s cieľom zvýšiť rýchlosť a efektivitu prepráv. Od tej doby, čo sme získali nových zákazníkov aj pre naše regionálne maďarské pobočky, sme vďaka rozvoju v predchádzajúcich rokoch spustili priame linky z každej pobočky nielen do nášho národného hubu v Pilisvörösvári, ale aj do ostatných krajín, napríklad do Nemecka, Francúzska alebo na Slovensko.

**Medailón**

Roman Stoličný (50 r.) pochádza zo Slovenska a v logistike pôsobí viac ako dvadsať rokov. Vyštudoval Univerzitu v Žiline a stal sa komerčným pilotom, a tak sa tiež prvýkrát dostal do kontaktu s logistikou. Svoju kariéru začal v roku 1991 u švajčiarsko-slovenských aeroliniek Tatra Air v oblasti obchodu a marketingu. V rokoch 1995-2004 bol Managing Director (a tiež zakladateľom) Lindbergh Air Freight logistic, ktorá sa primárne zaoberala leteckými prepravami. Roman Stoličný bol v roku 2005 menovaný Managing Director DACHSER Slovakia. V roku 2018 sa stal Country Managerom Liegl & DACHSER v Maďarsku. Je stále držiteľom aktívnej licencie pilota, okrem toho má rád outdoorové športy ako cyklistiku, turistiku a lyžovanie.

Ďakujeme za rozhovor.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk